اسلام آباد (مانیٹرنگ ڈیسک) پاکستان فٹ بال فیڈریشن نا کنڈآن آن لائن پی ایف ایف کوچنگ ریفریشر کورس تدوک آ دے ایسر مس۔ کورس اٹ مچ آ ملک آن پاکستان پریمیئر فٹ بال لیگ اٹ بشخ ہلنگ کن ٹیم تا کوچ آک بشخ ہلیرہ۔ دا کورس مسہ دے اسکان برجا سلک۔ او چیف انسٹرکٹر طارق لطفی و اونا کمکار ناصر اسماعیل و محسن الحسنین فٹ بال کوچنگ آ لیکچر ایتک۔ پاکستان فٹ بال فیڈریشن نا نارملائزیشن کمیٹی تدوک آ تُو اٹ نرینہ و نیاڑی تا پنچ آن لائن کورس اڈ تننگ نا پڑو کریسُس ہرافتے آن اِرا کورس مسنو او وخت اس کہ مسہ کورس داسکان کن سلوک ءُُُ۔ اولیکو ویمن ریفریشر کوچنگ کورس 19 آن 21 جون اسکان، ارٹمیکو ویمن انٹروڈکٹری کوچنگ کورس 26 آن 28 جون اسکان اڈ ہلک۔ مسٹمیکو مینز کوچنگ ریفریشر کورس پی پی ایف ایل نا کوچ آتیکن 2 آن 4 جولائی اسکان و چارمیکو آ ہم مینز کوچنگ ریفریشر کورس پی پی ایف ایل نا کوچ آتیکن 9 آن 11جولائی اسکان اڈ ہلیک وخت اس کہ پنچمیکو و گڈیکو نرینہ غاتا انٹروڈکٹری کوچنگ کورس 16 آن 18جولائی اسکان اڈ ہلیک۔
